Mesajul secretarului general al NATO pentru Vladimir Putin: "Suntem pregătiți să facem față oricărei amenințări"
NATO nu va ceda în fața amenințărilor venite din partea Rusiei și va continua să ofere un sprijin ferm Ucrainei, a afirmat luni secretarul general al NATO, Mark Rutte. Declarația a fost făcută cu ocazia primei sale vizite la misiunea Alianței pentru Ucraina din Wiesbaden, care urmează să preia coordonarea asistenței militare de la SUA, conform agenției Reuters.